OpenLLM-France/wikimedia huggingface dataset:
# Selecció

«Selecció» té aquests significats:
* Selecció natural, procés que dirigeix l'evolució de les espècies d'acord amb el darwinisme
* Selecció sexual, mecanismes identificat per Charles Darwin per explicar l'evolució de les espècies
* Selecció artificial, cria intencionada de certs trets fenotípics o combinació de trets sobre d'altres
* Selecció jeràrquica (algorisme genètic)
* Selecció per torneig
* Selecció (algorisme genètic)
* Selecció per escalada (algorisme genètic)
* Selecció de la ruleta, forma de selecció proporcional a l'aptitud en la qual la probabilitat que un individu sigui seleccionat és proporcional a la diferència entre la seva aptitud i la dels seus competidors
* Selecció elitista (algorisme genètic), algorisme genètic que força la selecció dels membres més aptes de cada generació
* Selecció per rang (algorisme genètic), assignació per a cada individu de la població d'un rang numèric, i la selecció es farà en base aquest rang que en la diferència absoluta de l'aptitud de l'individu
* Tasca de selecció de Wason, trencaclosques lògic Creat el 1966 per Peter Cathcart Wason
* Selecció esportiva
    Categoria principal: Seleccions esportives
# Futbol Club Encamp

El Futbol Club Encamp és un club andorrà de futbol de la ciutat d'Encamp. Actualment juga en la Segona Divisió.

## Història

Fundat el 1950, és el club més antic de la primera divisió andorrana i el segon del país després del FC Andorra (fundat el 1942). Guanyà la primera lliga la temporada 1995-96, i cinc anys més tard la segona (2001-02) classificant-se per la Copa de la UEFA. La temporada 2004-05 va baixar a Segona Divisió i la següent retornà a Primera. La mateixa història es repetí el 2006-07, retornant a Primera el 2009. Un nou descens es produí la temporada 2011, retornant entre el millors el 2011-12.
Els seus colors blanc i blau els agafa de la comuna d'Encamp. El club juga els seus partits al Camp de Futbol d'Encamp, amb capacitat per a 550 persones, situat a Prada de Moles, inaugurat el novembre de 2015.

## Palmarès

* 2 Lliga andorrana de futbol: 1996, 2002
* 3 Segona Divisió: 2005-06, 2008-09, 2011-12

## Referències

* ↑ «Andorra List of foundation dates». rsssf.com. [Consulta: 9 abril 2017].
* ↑ «Andorra - List of Champions». rsssf.com. [Consulta: 9 abril 2017].
* ↑ Inaugurada la nova zona esportiva de Prada de Moles andorradifusio.ad
* ↑ Instal·lacions Arxivat 2017-10-23 a Wayback Machine. fcencamp.org

## Enllaços externs

* Futbol Club Encamp - Lloc web oficial
# The Discovery of a World in the Moone

The Discovery of a World in the Moone (literalment: Descobriment d'un Món a la Lluna) és una obra escrita pel clergue protestant John Wilkins, publicada el 1638, en la qual l'autor afirmava que la Lluna estava habitada per uns éssers estranys, als quals va anomenar selenites. The Discovery of a World in the Moone va ser un dels dos llibres que el teòleg i filòsof naturalista va escriure sobre la possibilitat de construir «carros voladors» per tal de portar l'ésser humà a la Lluna.
En el segle xvii, estava clar que la Lluna i Mart eren planetes amb algunes característiques semblants a la Terra. Wilkins, igual que molts altres, va creure que aquests mons podien estar habitats i va manifestar la importància de visitar els seus habitants i comerciar amb ells.
En aquell temps encara no es coneixia la força de la gravetat, i molts dels coetanis de Wilkins creien que les persones estaven ancorades a la Terra per algun tipus de magnetisme. Segons Wilkins, si fos possible arribar a una altitud de només 20 milles, els viatgers, alliberats de les forces magnètiques, serien capaços de volar lliurament per l'espai, o més aviat de navegar. La respiració no seria un problema, ja que els astronautes aviat s’acostumarien a l’«aire més pur que respiraven els àngels».
S'ha suggerit que, en la dècada del 1650, Wilkins va investigar, junt amb el científic Robert Hooke, la possibilitat de construir màquines voladores. Fins i tot, sembla que els dos col·legues van arribar a fer algunes proves als jardins del Wadham College, a Oxford. Amb el temps, però, Wilkins, es va adonar que els viatges espacials eren molt més complicats del que s’esperava i va desistir. Tot i això, Wilkins va ser la primera persona a planejar un viatge a la Lluna, sense importar quan inviable fos.

## Referències

* ↑ Lázaro, Ester. «Preludio». A: La Vida: Un Viaje hacia la Complejidad en el Universo (Llibre) (en castellà). Editorial Sicomoro [1a. ed. 4 abril 2019], p. 26. ISBN 978-8494651465.
* 1 2 3 4 5 «13 weird historical facts» (en anglès). History Extra. [Consulta: 31 maig 2021].
* 1 2 pensante, El. «“El Descubrimiento de un mundo en la Luna”, o la primera vez que alguien consideró viajar al espacio… en 1638 – El pensante» (en castellà). [Consulta: 31 maig 2021].
* ↑ Hajanian, Talar. «Isaac Newton y la ley de la gravitación universal» (en castellà), 19-12-2019. Arxivat de l'original el 2021-06-02. [Consulta: 31 maig 2021].
# CompactRISC

CompactRISC és una família de microarquitectura produïda per National Semiconductor. Les arquitectures són dissenyades d'acord amb els principis RISC (Reduced Instruction Set Computer), i s'utilitzen principalment en microcontroladors. Les subarquitectures d'aquesta família són els CR16 i CR16C de 16 bits, i el CRX de 32 bits.

## Referències

* ↑ «C166S Processor». Arxivat de l'original el 2019-05-03. [Consulta: 3 maig 2019].
* ↑ «CompactRISC Core Architecture Overview» (en anglès). National Semiconductor. Arxivat de l'original el 2010-12-23. [Consulta: 9 abril 2011].
* ↑ «CompactRISC Roadmap» (en anglès). National Semiconductor. Arxivat de l'original el 2010-08-24. [Consulta: 9 abril 2011].
# Zona horària d'Àfrica Occidental

La Zona horària d'Àfrica Occidental (en anglès: West Africa Time, WAT) és una zona horària que es fa servir en la part occidental d'Àfrica, exceptuant-ne els països a l'occident de Benín, els quals utilitzen el GMT. Tota la zona està avançada una hora respecte al temps universal coordinat (UTC+1), cosa que fa que tinguin la mateixa hora que l'CET.
Com que tots els països d'aquesta zona horària es troben a la regió equatorial on hi ha poca diferència en la llargada del dia en el decurs de l'any, no tenen horari d'estiu.
Els països de la zona són:
* Algèria
* Angola
* Benín
* Txad
* Camerun
* Gabon
* Guinea Equatorial
* Marroc
* Níger
* Nigèria
* República Centreafricana
* República del Congo
* República Democràtica del Congo (part occidental)
* Tunísia
# Selecció Valenciana

«Selecció Valenciana» té aquests significats:
* Selecció Valenciana de Pilota, la selecció esportiva del País Valencià del Joc de pilota a mà
* Selecció Valenciana de Futbol, la selecció esportiva del País Valencià de futbol
# Peirens

Peirens (en francès Peyrens) és un municipi del departament de l'Aude a la regió francesa d'Occitània.
# Termes romanes de Lugo

Les termes romanes de Lugo són les restes de l'antic balneari romà situat a la ciutat de Lucus Augusti, a la vora del riu Miño, a prop de l'antic pont romà. Van ser declarades monument històric-artístic el 1931 i actualment formen part de les instal·lacions de l'Hotel Balneari de Lugo.

## Descripció

La instal·lació de termes i balneari era essencial a la civilització romana. Cap a l'any 15 aC, poc després de la fundació de la ciutat de Lucus Augusti, es van obrir les termes, que rebien aigua d'una font termal. Aquesta aigua, amb propietats medicinals, és sulfuradosòdica i carbonatada, i surt a una temperatura de 43,8 graus. Aquestes aigües s'exploten encara avui a l'Hotel Balneari de Lugo.
La part millor conservada de les instal·lacions romanes conservades és l'anomenat apodycterium, on eren els vestidors. Aquest espai consisteix en una gran sala amb paviment d'opus signinum, un material molt utilitzat pels romans, format per teules, totxanes i calç. Al final de la sala hi ha dues ports en arcs que donen pas a diferents estances, inclosa una paret formada per divuit urnes que s'utilitzaven com armari per guardar la roba.
Una altra de les zones visitables és l'antiga sala de banys, amb forma de volta. Aquestes sales de bany eren de tres tipus: el frigidarium, per a banys freds; el tepidarium, per a banys temperats, i el caldarium, per a banys calents. En èpoques posteriors aquesta sala es va convertir en capella cristiana.

## Referències

* ↑ «As termas romanas. Lugo Turismo». Arxivat de l'original el 2012-06-28. [Consulta: 12 abril 2016].

## Enllaços externs

* Informació a la pàgina oficial de turisme Lugo Arxivat 2012-06-28 a Wayback Machine.
* Informació a la pàgina de l'Hotel Balneari Arxivat 2015-10-21 a Wayback Machine.
* Informació a la pàgina oficial de turisme de Galícia
# Amfroipret

Amfroipret és un municipi francès, situat a la regió dels Alts de França, al departament del Nord. L'any 2006 tenia 195 habitants.

## Demografia

Evolució de la població Ehess i INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 158 | 124 | 260 | 280 | 269 | 300 | 340 | 328 | 337 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 351 | 319 | 322 | 282 | 274 | 288 | 284 | 258 | 263 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 235 | 242 | 218 | 190 | 215 | 214 | 176 | 176 | 169 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 164 | 157 | 148 | 150 | 173 | 156 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1995-2008 | Emmanuel Legat | |
| 2008- | Jacky Beth | |
# Cao Zhibai

Cao Zhibai (Xinès tradicional: 曹知白; pinyin: Cáo Zhībái). Va néixer el 1271 a Huating (actualment Songjiang); Xangai i va morir el 1355). Fou un reconegut pintor i bibliòfil, poeta i enginyer que va viure durant la dinastia Yuan. Era originari de Songjiang, Xangai. De família de funcionaris, de nen es va quedar orfe i fou criat per la seva mare i el seu avi. Va rebre una educació confuciana. Diverses personalitats, quan va residir a Dadu (Khanbalik, avui Pequín), es van interessar per tenir-lo al seu servei per la seva fama com enginyer però ell no va acceptar cap oferta.
Les seves pintures de paisatges, amb traços elegants, són molt notables i estan influenciades per les obres de Guo Xi (seguidor de Li Cheng).

## Bibliografia

* “Three Thousand Years of Chinese Painting (Culture & Civilization of China)” de Richard Barnhart i altres. Yale University Press, Londres.1997.ISBN 0300070136 / ISBN 9780300070132 (Text en anglès).

## Enllaços externs

* http://arts.cultural-china.com/en/77Arts6178.html Arxivat 2014-10-21 a Wayback Machine.
* http://arthistoryreference.com/a1/51332.htm Arxivat 2014-01-03 a Wayback Machine.
# Émile Bruneau

Émile Bruneau (Hyon, Mons, 22 de gener de 1912 - 6 de juliol de 1993) fou un ciclista belga, professional des del 1932 fins al 1939 i de 1945 fins al 1953. Va combinar tant el ciclisme en pista com la ruta.

## Palmarès

* 1932
** 1r a la Lilla-Brussel·les-Lilla
** 1r a la Lilla-París-Lilla
** 1r a la París-Valenciennes
** 1r a la París-Somain
* 1933
** 1r a la París-Valenciennes
* 1934
** 1r a la París-Valenciennes
** 1r a la Nantes-Saint Nazaire-Nantes
** 1r al Circuit de l'Allier
** Vencedor d'una etapa a la París-Saint-Etienne
* 1935
** 1r a la París-Boulogne sur Mer
* 1937
** 1r a la París-Saint-Etienne
* 1939
** 1r al Circuit des Deux-Sèvres i vencedor de 2 etapes
** 1r al Circuit de Vendée i vencedor d'una etapa
** 1r al Circuit Chalaisien
* 1948
** 1r als Sis dies de Nova York (amb Louis Saen)
** 1r als Sis dies de Washington (amb Arne Werner Pedersen)

## Enllaços externs

* Fitxa a memoire-du-cyclisme.eu
* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Serapia Olledacruz

Serapia Olledacruz (Puerto Rico, fl. 1881) va ser una pintora porto-riquenya.
Natural de Puerto Rico, quan l'illa era encara colònia espanyola. Va ser deixebla de Francisco Oller y Cestero. Sembla que amb l'establiment d'Oller a la península a partir de 1878, en arribar la notícia a l'illa, alguns alumnes el van seguir per tal de prosseguir els estudis artístics amb ell. Només es coneix d'ella la seva participació a l'Exposició Nacional de Belles Arts de Madrid de 1881, on va presentar l'obra titulada Paisatge de Puerto Rico.

## Referències

* 1 2 Ossorio y Bernard. Galería biográfica de artistas españoles del siglo XIX. Madrid: Imprenta de Moreno y Rojas, 1883-1884, p. 491.
* ↑ Díaz Calcaño, Tamara Nicole. Michel-Jean Cazabon y Francisco Oller: pintura y sociedad en el Caribe decimonónico (tesi) (en castellà). Madrid: Universitat Complutense de Madrid, 2019, p. 362-363.
# Fàbrica Fills Aubert

La Fàbrica Fills Aubert és una obra racionalista d'Olot (Garrotxa) inclosa a l'Inventari del Patrimoni Arquitectònic de Catalunya.

## Descripció

Edifici molt gran de planta baixa i tres pisos. Presenta també una torre amb un quart pis i tres finestres, sobre les quals n'hi ha tres més de molt petites.
Cada pis té moltes finestres, totes obertes a l'exterior. També presenta una xemeneia de maó.

## Història

Barri iniciat el segle xiii, amb poques cases prop del riu. Durant el segle xvi i sobre tot el XVIII s'anaren configurant els carrers.

## Referències

* 1 2 3 «Fàbrica Fills Aubert». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 26 febrer 2019].
# Peiriac de Menerbés

Peiriac de Menerbés (en francès Peyriac-Minervois) és un municipi de França de la regió d'Occitània, al departament de l'Aude
# Timothy Morton

Timothy D. Morton és un astrofísic estatunidenc de la Universitat de Princeton que treballa en l'estudi d'estadístiques demogràfiques de sistemes exoplanetaris i que ha descobert 1284 exoplanetes a partir de dades de la Missió Kepler de la NASA.
Morton es graduà a la Universitat Harvard el 2006 en física i astronomia, el curs 2006-07 impartí classes en un institut públic de Boston, el 2009 completà un màster a l'Institut Tecnològic de Califòrnia i s'hi doctorà el 2013 sota la direcció de John Asher Johnson. Des del 2013 és investigador a la Universitat de Princeton.
Morton dissenyà un programari (Vespa) de tractament de dades que permet identificar exoplanetes vertaders de falsos positius a partir de dades d'observacions de trànsits d'exoplanetes davant de la seva estrella. Ho aplicà a dades recollides per la Missió Kepler de la NASA i li permeté identificar com a exoplanetes a 1284 candidats i descartar-ne 428. L'article publicat el maig de 2016 a The Astrophysical Journal fou l'anunci del major descobriment d'exoplanetes en un sol treball i que permeté doblar el nombre de planetes extrasolars descoberts fins en aquesta data.

## Referències

* 1 2 Morton, T.D.; Bryson, S.T.; et al. «False positive probabilties for all Kepler Objects of Interest: 1284 newly validated planets and 428 likely false positives». The astrophysical Journal, 822, 2, 10-05-2016, pàg. 86. DOI: 10.3847/0004-637X/822/2/86.
* ↑ «Timothy Morton Curriculum Vitae» (en anglès). Universitat de Princeton. Arxivat de l'original el 20 de desembre 2016. [Consulta: 14 desembre 2016].
# Aquilegia olympica

Aquilegia olympica és una espècie de planta del gènere Aquilegia que pertany a la família de les ranunculàcies.
És una planta herbàcia perenne i que pot arribar a créixer de 30 a 50, rarament fins a 80 centímetres d'alçada. Les flors són bicolors. Les bràctees florals tenen una mida de 20 a 45 × 13 a 20 mil·límetres i de color blau a morat. La placa té una llargada de 14 a 20 mil·límetres i és blanquinosa. L'esperó fa de 15 a 20 × 5 a 9 mil·límetres de diàmetre a la part inferior i és de color blau a violeta. Els estams són gairebé tan llargs com la placa i les anteres són fosques. El temps de floració és al maig. Els fruits de cinc a vuit tenen una llargada de 20 a 30 mil·límetres.
El nombre de cromosomes és 2n = 14.
Creix al Caucas, Transcaucàsia, nord de Turquia i nord de l'Iran. L'espècie creix en boscos, matolls i en prats humits a altituds de 1220 a 3645 metres.
De vegades, Aquilegia olympica s'empra com a planta ornamental per a jardins de roca i grups d'arbres. Ha estat en cultiu des de 1896.

## Referències

* ↑ «Aquilegia olympica Boiss. | Plants of the World Online | Kew Science» (en anglès). [Consulta: 15 gener 2022].

## Bibliografia

* Eckehart J. Jäger, Friedrich Ebel, Peter Hanelt, Gerd K. Müller. Rothmaler - Exkursionsflora von Deutschland. Band 5: Krautige Zier- und Nutzpflanzen (en alemany). Spektrum Akademischer Verlag, p. 123. ISBN 978-3-8274-0918-8 [Consulta: 13 maig 2020].
# Émile Brousse

Émile Brousse (Perpinyà, 25 de setembre de 1850 - Grenoble, 27 de febrer de 1914) va ser un advocat i polític francès, diputat a l'Assemblea Nacional Francesa.

## Biografia

Llicenciat en dret, exercí d'advocat a Perpinyà i en 1881 fou elegit diputat pels Pirineus Orientals a la Cambra de Diputats, càrrec que va exercir ininterrompudament fins a la seva dimissió el 1895 Va formar part del grup parlamentari de l'Esquerra Radical. D'altra banda, també fou conseller del Consell General dels Pirineus Orientals, primer pel cantó de Perpinyà-Oest de 1886 a 1892, i després pel cantó de Millars de 1892 a 1914.
El 1895 abandonà l'alta política i fou nomenat president del tribunal de Ceret, on hi tenia un despatx d'advocat. El 1901 fou nomenat conseller del tribunal d'apel·lació d'Ais de Provença, i el 1905 vicepresident del tribunal civil de Marsella. Posteriorment fou procurador de Marsella i el 1912 president de la cambra al tribunal d'apel·lació de Grenoble, on va morir dos anys més tard.

## Fonts

* Adolphe Robert. Dictionnaire des parlementaires français... : depuis le 1$^{er}$ mai 1789 jusqu'au 1$^{er}$ mai 1889... / publ. sous la dir. de MM. Adolphe Robert, Edgar Bourloton et Gaston Cougny (en francès). 5 vol.. Edgar Bourloton, 1889-1891.
* Jean Jolly (dir.), Dictionnaire des parlementaires français, Presses universitaires de France
# Serapeu de Saqqara

* Per a altres significats, vegeu «Serapeum».
El serapeu de Saqqara o serapeu de Memphis és la necròpoli subterrània, situada al nord de Saqqara, a prop de Memphis, on es van enterrar els sagrats bous Apis. El nom Serapeum el va donar Estrabó, associant Apis a Serapis.
La veneració del bou Apis està testificada, segons la pedra de Palerm, des de la dinastia I. Va ser adorat a Memphis, mentre vivia, com a encarnació del ca de Ptah, déu creador, però quan va moir va associar.se a Osiris, el déu de la resurrecció. En van dir "El missatger de Ptah". Els enterraments rituals del bou Apis van tenir el seu apogeu tardanament. Quna moria un bou Apis, es feia un ritual llarg i complex, que faria renéixer. Aquests bous sagrats van ser enterrats en sarcòfags, elaborats amb blocs petris monolítics.
El Serapeum es troba a dotze metres de fondària. Té tres passatges: el principal fa 68 m de llarg, 3 m d'ample i 4,5 m d'alçada, amb 24 cambres laterals tallades a la roca, de 6 a 11 m de llarg i de 3 a 6 m d'amplada. A cada cambra hi ha un gran sarcòfag de basalt, de granit negre o rosat, o de pedra calcària. Pesen de seixanta a vuitanta tones. La majoria fa 4 m de longitud per 2,3 m d'ample i 3,3 m d'alçada, amb una tapadora del mateix material. Alguns tenen inscripcions gravades.
L'arqueòleg Auguste Mariette va descobrir aquest llegendari lloc el 1850. Els quatre sarcòfags trobats havien estat saquejats. També hi va trobar la famosa estàtua de l'«Escriba assegut», que es considera una de les més belles escultures egípcies.
Fent més excavacions s'hi va descobrir una galeria més antiga, i després una altra d'anterior. La primera d'aquestes galeries estava bloquejada per una roca enorme, i van caldre explosius per obrir-la. Sota la roca es va trobar la mòmia d'un home, el príncep Jaemuaset, un fill de Ramsès II, que era governador de Memphis i també gran sacerdot de Ptah. Havia demanat ser enterrat amb els bous sagrats i no en una tomba pròpia.

## Esteles votives del serapeu

* Estela de Tshutshu, metge, època d'Ay
* Estela d'Apis enterrat en època de Ramsès II
* Estela d'Apis enterrat en època de Pami
* Estela d'Apis enterrat en època de Sheshonq V
* Estela d'Apis enterrat en època de Taharqa
* Estela d'Apis enterrat en època d'Apries
* Estela d'Apis enterrat en època d'Amosis II
* Estela d'Apis enterrat en època de Darios I

## Altres serapeus

* Serapeum d'Alexandria.
* Serapeum de Canopus.

## Nota

* ↑ N. Ares. Egipto. Hechos y objetos inexplicables del Egipto. EDAF, 4 abril 2002, p. 190–. ISBN 9788441410954 [Consulta: 22 abril 2011].
# G++

g++ és l'àlies tradicional de GNU C++, un conjunt lliure de compiladors de C++. Forma part del GCC, GNU Compiler Collection (de l'anglès, col·lecció de compiladors GNU).
En sistemes operatius GNU, gcc és l'ordre usada per a executar el compilador de C, mentre que g++ executa el compilador de C++.

## Vegeu també

* GNU Compiler Collection
# Pedra dels Sacrificis

«Pedra dels Sacrificis» té aquests significats:
* Pedra dels Sacrificis de Capmany (Alt Empordà)
* Pedra dels Sacrificis de Can Cabanyes a Llagostera (Gironès)
* Jaciment de la Pedra del Sacrifici de Savassona (Osona)
# Cal Matas Blanxart

Cal Matas Blanxart és una obra d'Olesa de Montserrat (Baix Llobregat) protegida com a Bé Cultural d'Interès Local.

## Descripció

Edifici entre mitgeres de planta baixa i dos pisos, amb coberta inclinada de teula ceràmica. A la part posterior hi ha un pati. La façana està organitzada en dues crugies. A la planta baixa hi destaca un gran portal de pedra i una finestra amb reix. Als pisos superiors hi ha dues obertures, cadascuna d'elles amb baranes de forja.

## Història

Segons dades cadastrals, l'any de construcció de l'edifici correspon al 1780, però la data que figura a la dovella central de l'arc de la porta d'entrada és 1635. A principis del segle xx, el 1925, la casa va ser reformada.

## Referències

* 1 2 «Cal Matas Blanxart». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 23 gener 2019].